Odense Adresse-Contoirs Efterretninger, 1845-10-30
Blandinger. Om den herskende Mangel paa rede Penge siger "Fædrelandet": "J et Tidspunkt, som det nærværende, da Banken, af Mangel paa Sedler, endog mod de bedste Sikkerheder har maattet negte Laan, turde det fortjene Overveielse, om ikke her, som paa flere andre Steder, burde tilveiebringes et Betalingsmiddel til at supplere de sædvanlige, saalænge disse ikke forslaae til Omsætningerne, og som derhos var af den Beskaffenhed, at det kunde sættes ud af Virksomhed, naar Trangen ikke længere fandt Sted. Det Betalingsmiddel, som herved haves for Øie, er de i Engelland brugelige, saakaldte Exchequer Billse. Heraf courserer omtrent en ligesaa stor Masse som af den engelske Banks Sedler. De finde stærk Søgning, da de give en, om end ikke høi, Rente, og derhos ikke ere underkastede synderlig Fluctuation i Prisen, eftersom de jevnlig indkaldes og indløses. Banqviererne (Bankers) anlægge derfor ogsaa fortrinsviis deres Beholdninger i disse Effecter, om de end af andre kunde have en høiere Rente. Denne beregnes dagviis, og hver Jhændehaver faaer Renten godtgjort for de Dage, saa eller mange, han har Papiret ihænde, idet det afgives for en saameget høiere Værdie, som Renten imidlertid har udgjort. Lignende Effecter, et Slags Promisser eller indenbyes Vexler, udstædte af vor Nationalbank, synes nu af de anførte Grunde ogsaa at maatte kunne blive anvendelige her i Landet. De maatte lyde paa 100 Rbd., eller Summer delelige hermed, og, eftersom Banken vilde tilstaae, paa en daglig Rente af 1/4, 3/4 eller 1 s. for hvert 100 Rbd., svarende resp. til 1/2, 22 eller 3 pCt. pr. A. Den høiere Rente, som det i Førstningen vel blev nødvendigt at tilstaae, vilde rimeligen siden kunne nedsættes. Hensigtsmæssigst vilde det være at udstæde dem 88 Dage fra Dato; altsaa med de 8 Løbedage, paa 96 Dage. Blev nu Renten t. Ex. 1 s. om Dagen af 100 Rbd., saa var Værdien ved Udstædelsen 99 Rbd.; Dage efter 90 Rbd. 8 s., 14 Dage efter 90 Rbd. 14 s. o. s. fr. indtil Forfaldsdagen, da den var fulde 100 Rbd. Paa Blanketterne, som bruges til Beviserne, kunde, forat forebygge Tvistigheder og Misforstaaelser, aftrykkes en Tabel, hvori Værdien, efter Fradrag af den løbende Rente, for hver Dag under Løbetiden var angivet. Forat skaffe dem uhindret Omløb var det imidlertid nødvendigt, at de modtoges ved alle Jndbetalinger i Banken og i dens Filialer, samt at forsikkres om, at de ogsaa modtoges i alle kongelige og offentlige Jndretningers Kasser, hvilket sidste, naar Sagen erkjendtes at være til almeen Nytte, formodes ikke at ville finde nogen Hindring. Paa Handelstandens og Kapitalisternes Medvirkning maatte Man kunne regne ved et Foretagende, der var saa aabenbart i deres Jnteresse." Fremdeles siger samme Blad. Den Pengekrisis, som nu hersker paa flere store Markeder paa Grund af de store, tildeels svindelagtige, Jernbane=Entrepriser, har naaet til Kjøbenhavn, hvor en slig Grund til Krisis ei existerer, og den her herskende Mangel paa Penge maa ene tilskrives den Omstændighed, at Banken har for faa Repræsentativer i Forhold til Omsætningernes Behov. Det er saaledes meget haardt og ubilligt, at reel og velbegrundet Handel er i samme Stilling som de ubesindigste Svindelforretninger, og vil eller kan Banken ei benytte sit Monopol til at lette Omsætningen, bør Regjeringen komme en privat Bankforening imøde med Velvillie, og at en saadan ei alt er foreslaaet Publikum, er sandsynligviis, fordi Alle vente, at Banken vil træffe Foranstaltninger til uopholdelig at afhielpe Trangen. At en saadan privat Bankforening her kan komme i Stand, med fuldkommen Sikkerhed og til Fordeel for alle Parter, kan ikke feile, da det ikke mangler paa Huse, der baade have Midler og Kundskaber til at udføre den."